TAMMENLEHVÄN KANNONKOSKEN PERINNETOIMIKUNNAN PERUSTAMISKOKOUS

Aika: 	tiistaina 1.9.2026 klo 18
Paikka:	Kannonkosken kunnantalo, kokoushuone


MUISTIO
1. Kokouksen avaus
Kunnanjohtaja Vesa Wilkko avasi kokouksen klo 18:05.

2. Läsnäolijoiden toteaminen
Anu Poikonen, sivistyslautakunnan pj, Kannonkosken kappeliseurakunta suntio
Asko Hänninen, vapaaehtoistoimija
Jaana Hänninen, vapaaehtoistoimija
Erkki M. Muhonen, Sotainvalidien pj, Tammenlehvän Keski-Suomen perinneyhdistyksen perustajajäsen
Eero Ruuska, entisen Sotaveteraanijärjestön edustaja
Hans Gummerus, Lions Club Kannonkoski, Kivijärven Reserviläiset ry 
Vesa Wilkko, vt. kunnanjohtaja
Tarja Alainen, nuoriso-, kulttuuri- ja hyvinvointivastaava, viestintävastaava, liikuntatoimi, kansalaisopiston Kannonkosken osaston johtaja

3. Asialistan hyväksyminen
Päätös: Asialista hyväksyttiin kokouksen toimintasuunnitelmaksi.

4. Ensimmäisen Tammenlehvän Kannonkosken perinnetoimikunnan jäsenten valinta
Päätös: Seuraavat henkilöt antoivat suostumuksensa ensimmäisen Tammenlehvän Kannonkosken perinnetoimikunnan jäseniksi
Anu Poikonen
Asko Hänninen
Eero Ruuska
Erkki M. Muhonen
Hans Gummerus
Vesa Wilkko
Tarja Alainen
Toimikuntaan voi kesken toimintakauden liittyä edustaja jokaisesta paikallisesta yhdistyksestä. 

5. Perinnetoimikunnan toimintakausi ja uudelleen järjestäytyminen
Päätös: Perinnetoimikunnan toimintakausi on kaksi (2) vuotta. Toimikunta järjestäytyy parillisten vuosien syksyn ensimmäisessä kokouksessa.

6. Perinnetoimikunnan puheenjohtajan ja varapuheenjohtajan valinta ja puheenjohtajakausi
Päätös: Perinnetoimikunnan puheenjohtajaksi valittiin Hans Gummerus. Varapuheenjohtajaksi valittiin Anu Poikonen. Puheenjohtajan toimintakausi on sama kuin perinnetoimikunnalla eli kaksi (2) vuotta.

7. Perinnetoimikunnan kokousten muistioiden kirjaamisesta, säilytyksestä sekä sihteeritoiminnoista sopiminen
Päätös: Perinnetoimikunnan sihteeriksi valittiin Tarja Alainen. Tammenlehvän Kannonkosken perinnetoimikunnan perustamisasiakirja arkistoidaan kunnan sähköiseen arkistoon ja paperiversio kunnantalon arkistoon. Kokouksista kirjataan muistiot, jotka lähetetään tiedoksi sivistyslautakunnalle ja nostetaan kunnan kotisivuille. Muistiot säilytetään myös joko paperisina kunnantalon arkistossa tai sähköisessä arkistossa. Perinnetoimikunnan perustamisesta Kannonkoskella tiedotetaan myös Tammenlehvän Keski-Suomen perinneyhdistyksen sivuilla. 

8. Veteraaniperinnetyö ja toimijatahot
- Puolustusministeriö: ”Veteraaniperinnetyöllä tarkoitetaan Suomen 1939–1945 käymien   
   sotien ja niiden veteraanien perinteen säilyttämistä, hoitamista ja vaalimista keskeisenä   
   osana suomalaista yhteiskuntaa. Veteraaniperinnetyön edistäminen lisättiin 
   puolustusministeriön tehtäviin toukokuussa 2024.”
- Tammenlehvän perinneliitto: ”Liitto vastaa puolustusministeriön ohjauksessa 
   veteraaniperinnetyöstä ja sen alueellisesta koordinaatiosta.” Tammenlehvän Perinneliitto 
   edistää kansallista yhtenäisyyttä, pitää yllä maanpuolustustahtoa, vaalii Tammenlehvän 
   sukupolven kulttuuriperintöä ja jatkaa veteraanien tukityötä 
- Maakunnassa tätä työtä tekee Tammenlehvän Keski-Suomen Perinneyhdistys.
- Rekisteröimättömät paikalliset Tammenlehvän perinnetoimikunnat toimivat kuntien 
   alaisuudessa.

   Päätös: Merkitään tiedoksi

9. Sivistyslautakunnan päätös
Kannonkosken sivistyslautakunta päätti 7.5.2026 kokouksessaan 
1. perustaa Tammenlehvän Kannonkosken perinnetoimikunnan kulttuuritoimen alaisuuteen toteuttamaan Kannonkoskella vakiintuneet vuosikellon tapahtumat. 
2. tiedottaa ennen perustamiskokousta Kannonkosken kunnan verkkosivuilla perustettavasta toimikunnasta ja kutsua kaikkia Kannonkoskisia järjestöjä ja yhdistyksiä mukaan toimintaan. 
3. varata tarvittaessa määrärahan vuosikellon tapahtumien toteuttamiseksi.
Päätös: Merkitään tiedoksi

10. Kuntakohtaisen perinnetoimikunnan tehtävä 
Sivistyslautakunnan päätöksen mukaisesti Tammenlehvän Kannonkosken perinnetoimikunnan tehtäviä ovat:
- Huolehtia kunnan sotaveteraaneista, puolisoista ja leskistä, sekä heidän kuntoutukseensa ja   
   kotona asumiseen liittyvä tukeminen heidän viimeiseen iltahuutoonsa saakka.
- Tukiverkoston luominen vielä kotona asuville veteraaneille, heidän puolisoilleen ja leskilleen.

- Sotien 1939-1945 sotilas- ja kotirintamaperinteen ylläpitäminen, säilyttäminen ja siirtäminen
  tuleville sukupolville.
- Maanpuolustushengen edistäminen kunnassa yhteistyössä eri järjestöjen kanssa.
- Vuosittaisen perinnetoiminnan toteuttaminen koordinoimalla asiaan liittyvät vuosipäivät, 
   seppeleiden laskut ja muut veteraaniperinteen kunniatehtävät yhteistyössä 
   maanpuolustustyötä tekevien tahojen kanssa.
- Veteraaniperinteen tallentaminen ja julkaiseminen mahdollisuuksien mukaan.
- Veteraaniperinteen vaaliminen paikallisten yhteisöjen ja yhdistysten kanssa.
- Kunnassa sijaitsevien sotien muistomerkeistä huolehtiminen yhteistyössä muistomerkkien 
   omistajien ja eri toimijoiden kanssa. Tarvittaessa näiden muistomerkkien vaatiman 
   kunnostus- ja huoltotyön organisoiminen.
- Muut sellaiset veteraaniperinteeseen liittyvät tehtävät, jotka toimikunta katsoo mahdollisiksi 
   toimikunnan käytössä olevien resurssien mukaisesti. 

Päätös: Merkitään tiedoksi

11. Perinnetoimikunnan kokousten koolle kutsuminen ja kokousten määrä vuosittain
Päätös: 2 kokousta vuosittain. Tarvittaessa perinnetoimikunta kokoontuu useammin. Sihteeri sopii puheenjohtajan kanssa kokousajankohdasta ja kutsuu perinnetoimikunnan koolle. Kutsut lähetään sähköpostitse, nostetaan kunnan kotisivuille ja somekanaville sekä julkaistaan myös kuntatiedotteessa mikäli tämä on aikataulullisesti järkevää. 

12. Perinnetoimikunnan toimintasuunnitelma, vuosikello ja roolit
Päätös: Sovittiin seuraavat tapahtumat ja vastuuroolit.
TAMMIKUU
HELMIKUU
	Perinnetoimikunnan kokous
MAALISKUU
	13.3. Talvisodan päättymisen muistopäivä – Vierailu Kannonkosken koululla 13.3. tai 	erikseen sovittavana ajankohtana, mikäli muistopäivä osuu viikonlopulle. 
· Vierailu luokassa sisältäen esityksen luokassa kannonkoskisten liikkeistä talvisodan aikana (vastuuhenkilö: Hans Gummerus)
· Kahvi- ja mehutarjoilu kohderyhmälle ja vierailijoille koululla (vastuuhenkilö: kulttuurivastaava)
· 8. luokkalaisten toteuttama kunniavartio ja seppeleenlasku sankarihaudalla (vastuuhenkilöt: seppeleen tilaaja: kulttuuritoimi, seppeleen maksaja: kunta, yhteistyö koulun kanssa: kulttuurivastaava)
· toteutetaan yhteistyössä seurakunnan kanssa – liputus
· toteutetaan yhteistyössä koulun tapahtumatyöryhmän kanssa
HUHTIKUU
	20.4. Evakkojen liputuspäivä
		- seurakunta - liputus
		- perinnetoimikunta suosittelee liputusta myös koululla ja kunnantalolla
		- nosto ja tietoa liputuspäivästä kunnan somekanaville 

	27.4. Kansallinen veteraanipäivä
		- seppeleen lasku sankarihaudalle klo 9 (vastuutahot: seppeleen tilaaja: 		   kulttuuritoimi, seppeleen maksaja: kunta) 
		- yhteistyössä seurakunnan kanssa – liputus    
		- seppeleen laskijat vapaaehtoistoimijoita, kutsutaan laskijat seurakunnan 		   ja kuntapäättäjien joukosta
TOUKOKUU
	18.5. Kaatuneitten muistopäivä 
· Seppeleen lasku sankarihaudalle (vastuutahot: seppeleen tilaaminen kulttuuritoimi, seppeleen maksaja: kunta)
· kunniavartio yhteistyössä Kivijärven reserviläiset Ry:n kanssa (vastuutaho: Hans Gummerus)
· kahvitilaisuus seurakuntatalolla jumalanpalveluksen ja seppeleen laskun jälkeen (vastuutahot: kulttuuritoimi ja seurakunta, kahvituksen tarjoaa kunta)
· toteutetaan yhteistyössä seurakunnan kanssa
· miniliputus, perinnetoimikunta seurakunnan apuna tarvittaessa
                 KESÄKUU
                 HEINÄKUU
                 ELOKUU
                 SYYSKUU
	Perinnetoimikunnan kokous
                 LOKAKUU
	Ylisukupolviset talkoot hautausmaalla. (Vastuutahot: kulttuuritoimi ja seurakunta, 	yhteistyössä koulun kanssa)
		- Haravoidaan sankarihautojen alue
		- tutustutaan kirkon arkkitehtuuriin ja paikkakunnan historiaan kirkkomaan 		  kautta. 	
		- Koululta vuosittain mukana 8. luokkalaiset. Sama luokka laskee 			  seuraavana keväänä sankarihaudalle seppeleen. 
		- Toteutetaan yhteistyössä seurakunnan kanssa.
                	
	Hautalyhtyjen laitto sankarihaudoille yhteistyössä seurakunnan kanssa.
	Vastuutaho: seurakunta ja Piirakkarinki 
                MARRASKUU
                JOULUKUU
	6. 12. Itsenäisyyspäivä
		- kynttilöiden sytytys sankarihaudoille ja liputus (vastuutaho: seurakunta ja 		   kyläyhdistykset)
		- seppeleen lasku sankarihaudoille seurakunnan ja kunnan edustajien 		   toimesta (vastuutahot: seppeleen tilaaja: kulttuuritoimi , seppeleen 		   maksaja: kunta)
		- kunniavartio (vastuutaho: Hans Gummerus yhteistyössä Kivijärven 			   reserviläiset ry:n kanssa)
		- kahvitilaisuus seurakuntatalolla (vastuutaho: kulttuuritoimi ja 			  seurakunta, kahvitarjoilun, kynttilät, kukat ja servetit tarjoaa kunta, 
		  seurakunnalta tilat ja pöytäliinat, kahvittajina vapaaehtoisia)
13. Talousarvioon varataan määräraha vuosikellon tapahtumien toteuttamiseksi
Päätös: Budjettiin huomioidaan:
	- seppeleet x 4
	- kotisiivoukset
	- kahvi- ja juhlatilaisuudet x 3
	- itsenäisyyspäivän ohjelman tuottaminen, kynttilät, servetit ja kukat
	- perinnetoimikunnan kokouskahvitukset x 2 

14. Muut esille tulevat asiat
Kulttuurivastaava selvittää uuden lipun hankkimista ja mahdollista naulaamistilaisuutta
Keskusteltiin koululla sijaitsevien Pro patria -taulujen säilytyksestä jatkossa. Koulun tilat pienentyvät mm. kirjaston koululle siirtymisestä johtuen. Kskustelussa esille nousivat taulujen sijoittaminen 
- ulos pienen valaistun katoksen alle, sankarihaudan taakse
- kirkon eteiseen
- kylätalolle 
Anu Poikonen selvittää seurakunnan tilavaihtoehtoja Pro patria -tauluille ja seurakuntien tapoja liittyen veteraanilippujen säilytykseen.

15. Tammenlehvän Kannonkosken perinnetoimikunnan perustamisasiakirjan allekirjoittaminen
Päätös: Perustamisasiakirjan allekirjoittavat ensimmäisen toimikunnan jäsenet. Tammenlehvän Kannonkosken perinnetoimikunnan perustamisasiakirja säilytetään Kannonkosken kunnan sähköisessä arkistossa, sekä paperiversiona kunnantalon arkistossa.

16. Seuraavan kokouksen ajankohdasta sopiminen
Päätös: Kulttuuritoimi lähettää kutsut tammikuun lopulla. Ajankohta sovitaan tarkemmin puheenjohtajan kanssa. Seuraava kokous on helmikuussa.

17. Kokouksen päättäminen 
Puheenjohtaja kiitti kokoukseen osallistuneita ja päätti kokouksen klo 20.25. 



Kokouksen puheenjohtajana toimivat Vesa Wilkko asiakohdat 1-6 ja Hans Gummerus asiakohdat 7-17

Muistion laati Tarja Alainen.

